ai4bharat/Pralekha huggingface dataset:
سماجی انصاف اور تفویض اختیارات کی وزارت
منشیات کے استعمال کے خلاف عالمی دن کے موقع پرنشہ مُکت بھارت ابھیان چلایا گیا
سماجی انصاف وتفویض اختیارات کے محکمے کے ذریعہ آج نئی دہلی کے پرگتی وہار میں بھیشم پیتامہ مارگ واقع جواہر لال نہرو اسٹیڈیم،
میںنشہ مُکتبھارت ابھیان دوڑ- نشیلی اشیا کے غلط استعمال کے خلاف 19 ویں دوڑ- کا انعقاد کیا گیا۔ اس دوڑ کا انعقاد نئی دہلی کے ہیلتھ فٹنس ٹرسٹ کے تعاون سے کیا جارہا ہے۔ نوجوانوں اور دیگر لوگوں کو نشے سے دور کرنے اور ملک کو منشیات سے پاک بنانے کے لئے شرکا کوسنکلپ بھی دلایا جائے گا۔
منشیات کے استعمال کے خلاف عوامی بیداری پھیلانے کے لئے سماجی انصاف اور تفویض اختیارات کے وزیر ڈاکٹر وریندر کمار دوڑ کو جھنڈی دکھا نے کے بعد حلف دلائیں گے۔
منشیات کے استعمال اور غیر قانونی اسمگلنگ کے خلاف عالمی دن ہر سال 26 جون کو نشہ آور اشیا کے غلط استعمال سے پاک دنیا کی تعمیر کرنے کے لئے اٹھائے گئے اقدامات اور تعاون کو مضبوط بنانے کے لئے منایا جاتا ہے۔ اس دوڑ کا انعقاد اس کے لئے بیداری پیدا کرنے اور منشیات کے استعمال کے خلاف ایک مشترکہ محاذ پیش کرنے کے لئے کیا جاتا ہے۔
ضلع کے 272 نامزد اضلاع میں نشہ مکت بھارت ابھیان کے نام سے ملک گیر منشیات سے پاک بھارت مہم چلائی جارہی ہے۔ ان 272 اضلاع میں مہم کی سرگرمیوں کے لیے 8000 سے زیادہ ماسٹر رضاکار ہیں، جو حقیقت میں اب تک شروع کئے گئے مختلف سرگرمیوں کے ذریعہ سے 1.20 کروڑ سے زیادہ نوجوان اور 31 لاکھ سے زیادہ خواتین سمیت 3.10 کروڑ سے زیادہ لوگوں تک پہنچ رہے ہیں۔ نشہ مکت بھارت ابھیان کےنتیجے ابھی تک بہت حوصلہ افزا رہے ہیں اور یہ وزارت سال 2022 کے آخر تک 100 اضلاع کو طے شدہ معیارات کے اندر منشیات سے پاک قرار دینے کے لیےبھی سختی سے کام کررہی ہے۔
اس سال کا موضوع "منشیات کے بارے میں حقائق مشترک کریں، زندگی بچائیں" ہے۔ اس کا مقصد دواوں-صحت سے متعلق خطرات اورعالمی دوا کے مسئلے کے حل سے لے کر شواہد پر مبنی روک تھام، علاج اور دیکھ بھال تک- پر اصل حقائق کو مشترک کرکے گمراہ کن معلومات کا مقابلہ کرنا ہے۔
"نشہ مکت بھارت ابھیان دوڑ - منشیات کے خلاف دوڑ" کے لئے اجتماعی پروگرام سے متعلق پہل کی جارہی ہے اور 1 کلومیٹر، 5 کلومیٹر، 10 کلومیٹر دوڑ، زومبا کلاسز، ایروبکس کا انعقاد کیا جارہا ہے۔
ریلوے کی وزارت
ڈیڈیکیٹڈ فریٹ کوریڈورز کی کل منظور شدہ 2843 کلومیٹر لمبائی میں سے 1610 کلومیٹر مکمل ہو چکی ہے
ڈیڈیکیٹڈ فریٹ کوریڈور، ٹرانسپورٹ کی بہتر سہولیات اورنقل وحمل کی صلاحیت فراہم کرے گا
ریلوے کی وزارت نے دو ڈیڈیکیٹڈ فریٹ کوریڈورز  کی تعمیر کا کام لیا ہے۔ مشرقی وقف فریٹ کوریڈور  لدھیانہ سے سون نگر  اور مغربی وقف فریٹ کوریڈور جواہر لال نہرو پورٹ ٹرمینل سے دادری ۔ اب تک ڈی ایف سی کی کل منظور شدہ 2843 کلومیٹر لمبائی میں سے 1610 کلومیٹر پر کام کی تکمیل ہو چکی ہے۔
ڈیڈیکیٹڈ فریٹ کوریڈورز کی تعمیر سے مال بردار ٹرینوں کی تیز تر آمدورفت، ڈبل اسٹیک کنٹینر ٹرینوں اور ہیوی ہول ٹرینوں کی وجہ سے نقل و حمل کی پیداوار اور لے جانے کی صلاحیت میں اضافہ ہوگا جس کی وجہ سے مال برداری کی یونٹ لاگت میں خاطر خواہ کمی آئے گی اور لاجسٹک اخراجات میں بچت ہوگی۔ اس سے ڈی ایف سی کے طاس کے علاقوں میں واقع صنعتوں/لاجسٹکس پلیئرز کے لیے سپلائی چین میں بھی بہتری آئے گی جس سے ایگزم ٹریفک میں بھی اضافہ ہوگا۔
ڈی ایف سیز کے مندرجہ بالا فوائد ڈی ایف سی روٹ کے ساتھ لگائے جانے والے صنعتی کوریڈورز/ٹاؤن شپس سے فائدہ اٹھاتے ہوئے، خطے میں صنعتی سرگرمیوں کو فروغ دیں گے۔ مشرقی اور مغربی ڈی ایف سی دونوں کے ساتھ نئے فریٹ ٹرمینلز، ملٹی موڈل لاجسٹک پارکس اور ان لینڈ کنٹینر ڈپو کی ترقی عمل کے مختلف مراحل میں ہے۔
یہ معلومات ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں فراہم کیں۔
اسٹیل کی وزارت
راشٹریہ اسپات نگم لمیٹڈ آرآئی این ایل نے اپنے قیام کے بعد سے اب تک کا سب سے زیادہ 28215 کروڑروپے کا کاروبار کیا، جو گذشتہ سال کے مقابلے 57فیصد کا اضافہ ہے
آرآئی این ایل کی چالیسویں سالانہ جنرل میٹنگ  منعقد کی گئی
ایک نورتن پی ایس یو راشٹریہ اسپات نگم لمیٹڈ –آرآئی این ایل کی چالیسیویں سالانہ جنرل میٹنگ کا انعقاد آج وشاکھاپٹنم میں کیاگیا۔
آرآئی این ایل کے سی ایم ڈی جناب اتل بھٹ نے آرآئی این ایل /وی ایس پی کے شیئرہولڈرس یعنی شراکت داروں سے خطاب کیااورانھیں کمپنی کی موجودہ صورت حال سے واقف کرایا۔ جناب بھٹ نے وضاحت کرتے ہوئے کہاکہ مالی سال 22-2021کے دوران ، کمپنی نے اپنے قیام کے بعد سے اب تک کا سب سے زیادہ 28,215کروڑروپے کا کاروبارکیا، جو کہ گذشتہ مالی سال کے مقابلے 57فیصد سے زیادہ ہے ۔ اس کے علاوہ کمپنی نے 6مالی سالوں کے بعد ٹیکسوں کی ادائیگی سے قبل مثبت منافع  کمایاہے ۔ اس مالی سال کے دوران کمپنی نے گزشتہ مالی سال کے مقابلے 148فیصد نمو درج کرتے ہوئے 3469کروڑروپے کاایبٹڈا درج کیاہے ۔ کمپنی نے مالی سال 22-2021کے دوران 1923کروڑروپے کے بقدر نقد منافع بھی کمایاہے ۔
.
جناب بھٹ نے کہاکہ چوتھی سہ ماہی میں کوکنگ کوئلہ کے بحران کی وجہ سے تخفیف شدہ کارروئیوں کے باوجود ، گذشتہ سال کے مقابلے نمو درج کرتے ہوئے پیداوار کے سبھی اہم شعبوں میں بہترین کارکردگی کا مظاہر کیاہے ۔ سال کے دوران کی گئی 5.77میٹرک ٹن ہاٹ میٹل کی پیداوار ، ملک میں سرکاری شعبے کے فولاد کے کارخانے کے کسی بھی واحد یونٹ کی سب سے زیادہ پیداوارہے ۔ اس کے علاوہ سبھی اہم تکنیکی واقتصادی پیمانوں میں اب تک کی بہترین کارکردگی درج کی گئی ہے۔ اعلیٰ قدرکےاضافے والی فولاد کی پیداوار میں گزشتہ برس کے مقابلے 29کااضافہ درج کیاگیاہے ۔ گاہکوں کی ضروریات کی بنیاد پر، سال کے دوران 12نئے گریڈس تیارکئے گئے ہیں ۔ سینٹرل ڈسپیچ یارڈ کے فائدوں سےمستفید ہوتے ہوئے ، سال کے دوران اب تک کے بہترین 15.58گھنٹے کے ڈسپیچ ایک رٹینشن کی حصولیابی کی گئی ۔ کمپنی نے فروخت سے متعلق پروجیکٹوں کے زمرے میں 81فیصد کی ترقی درج کی ہے، اوراس کے ساتھ ہی ، گھریلوبکری میں 28فیصد کی نموحاصل کی گئی۔ حالانکہ اس دوران سیمی کنڈکٹرس چپ کی قلت کی وجہ سے موٹرگاڑیوں کے شعبے میں برا اثرپڑاتھا۔ اعلیٰ قدرمیں اضافے والے فولاد کی پیداوار پرتوجہ مرکوز کرتے ہوئے ، گذشتہ مالی سال 21-2020کے مقابلے 18فیصد کا اضافہ درج کی گیا ہے ۔
جناب بھٹ نے سبھی شیئرہولڈرس یاشراکت داروں کا شکریہ اداکیا۔ انھوں نے کمپنی پراعتماد اوربھروسہ ظاہرکرنے اورمختلف النوع سنگ میل حاسل کرنے کی غرض سے اس کی مسلسل ترقی کے لئے مواقع فراہم کرنے کے لئے خاص طورپر فولاد کی وزارت اورحکومت ہند کی دیگروزارتوں ، آندھراپردیش سرکا، گھریلو اور سمندر پارکے سپلائرس ، گاہکوں ، ضمنی مدد فراہم کرنےوالے یونٹوں ، بینکرس ، عوامی نمائندگان ، ضلع انتظامیہ اور مختلف النوع دیگر ایجنسیوں کا شکریہ اداکیااور مستقبل میں ان سے اپنی معاونت جاری رکھنے کی درخواست کی ۔
وزارت اطلاعات ونشریات
ڈی ڈی نیشنل کے پیٹ شو نےحاصل کیا 2021 کا ای این بی اے ایوارڈ
نئی دہلی۔ یکم مئی ڈی ڈی نیشنل نے ایک بار پھر اپنے پروگرام کےلیے معیاری مواد کی تیاری میں اپنی قابلیت کا ثبوت پیش کرتے ہوئے، بہترین ہندی سیریز کا مشہور ای این بی اے ایوارڈ2021 جیتا ہے۔ دوردرشن پر پالتو جانوروں کی دیکھ بھال پر مبنی ٹی وی سیریز ‘بیسٹ فرینڈ فارایور’ نے ایکسچینج 4میڈیا نیوز براڈکاسٹنگ ایوارڈز  کے 14ویں ایڈیشن میں بڑی کامیابی حاصل کی ہے۔
ڈی ڈی نیشنل پرٹی وی سیریز ‘بیسٹ فرینڈ فارایور’ آدھے گھنٹے کا ہفتہ وار لائیو فون ان شو ہے، جس میں پالتو جانوروں کے دو ماہرین پالتو جانوروں کی دیکھ بھال کیسے کریں، ان کی خوراک، غذائیت، معمول کی صحت کی جانچ، ٹیکہ کاری اور پالتو جانوروں سے متعلق دیگر امور کے بارے میں لوگوں کی رہنمائی کرتے ہیں ۔ اس شو کا مقصد دو طرفہ کمیونیکیشن کو برقرار رکھنا ہے جہاں ناظرین براہ راست کال کر سکتے ہیں اور ماہرین سے بات کر سکتے ہیں اور اپنی پریشانیوں اور تجربات سے آگاہ کر سکتے ہیں۔ پہلے دن سے ہی ملک بھر سے فون کال کا سلسلہ شروع ہو گیا۔ دیگر عمر کے لوگوں کے علاوہ، نوجوان اور بچے شو میں سب سے زیادہ اپنی دلچسپی کا مظاہرہ کرتے ہیں۔
اس شو میں ایسی کہانیاں بھی پیش کی جاتی ہیں جو یہ بتاتی ہیں کہ اپنے پالتو جانوروں کے ساتھ انوکھا رشتہ کیسے قائم ہوتا ہے اور یہ کہ پالتو جانور نہ صرف جدید دور کے تناؤ کو دور کرتے ہیں بلکہ زندگی بچانے والے بھی ہیں۔ ہر اتوار کو شام 7 بجے یہ شو پیش کیا جاتا ہے اور ڈی ڈی نیشنل کے یوٹیوب چینل پر بھی دستیاب ہے۔ اب تک کی تمام اقساط دیکھنے کے لیے دیے گئے لنک پر کلک کریں-
https://www.youtube.com/playlist?list=PLUiMfS6qzIMzRVOMb92wfgGf22hgVo8p6
میڈیا انڈسٹری میں ان افراد اور رہنماؤں کے قابل ذکر خدمات کے لیے قابل ستائش ای این بی اے ایوارڈ دیا جاتا ہے جن کے ذمہ ہندوستان میں ٹیلی ویژن نشریات کا مستقبل تشکیل دینا ہے۔
زراعت اور کاشتکاروں کی فلاح و بہبود کی وزارت
تئیس جولائی 2020 تک دس ریاستوں کے چار لاکھ ہیکٹیئر سے زیادہ کے رقبے میں ٹڈی کنٹرول کی کارروائیاں انجام دی گئیں
ٹڈی کنٹرول کی کارروائیاں23 تا 24 جولائی 2020 کی درمیانی شب میں راجستھان کے سات ضلعوں میں 31 مقامات پر انجام دی گئیں
ٹڈی کنٹرول کی کارروائیاں 11 اپریل 2020 سے شروع ہوکر 23 جولائی 2020 تک ٹڈی سرکل دفاتر  کے ذریعے راجستھان، مدھیہ پردیش، پنجاب، گجرات، اترپردیش اور ہریانہ میں 202565 ہیکٹیئررقبے میں انجام دی گئی ہیں۔ اسی طرح ٹڈی کنٹرول کارروائیاں 23 جولائی 2020 تک ریاستی حکومتوں کے ذریعے راجستھان،مدھیہ پردیش، پنجاب ،گجرات، اترپردیش، مہاراشٹر، چھتیس گڑھ، ہریانہ، اتراکھنڈ اور بہار میں 198657 ہیکٹیئر رقبے میں کی گئی ہے۔
ٹڈی کنٹرول کی کارروائی 23-24 جولائی 2020 کی درمیانی شب میں ایل سی او کے ذریعے راجستھان کے چھ اضلاع باڑمیر، جودھپور، بیکانیر، چورو، ناگور اور شری گنگا نگر میں 30 مقامات پر انجام دی گئی ہیں۔ اس کے علاوہ راجستھان کے ریاستی محکمہ زراعت نے بھی ٹڈیوں کے چھوٹے گروپوں اور یہاں وہاں پھیلی ہوئی ٹڈیوں سے بچاؤ کیلئے 24 جولائی 2020 کی درمیانی شب میں بھرت پور ضلع میں ایک جگہ پر ٹڈی کنٹرول مہم چلائی گئی۔
فی الحال چھڑکاؤ گاڑیوں کےساتھ104 کنٹرول ٹیمیں راجستھان اور گجرات میں تعینات کی گئی ہیں اور مرکزی حکومت کے 200 سے زیادہ اہلکار ٹڈی کنٹرول سے متعلق کاموں میں لگے ہوئے ہیں۔ ٹڈی کوکنٹرول کرنے کیلئے فضائی چھڑکاؤ کی صلاحیت کو مضبوط کیا گیا ہے۔ ضرورت کے مطابق راجستھان میں درج فہرست ریگستانی علاقوں میں ٹڈی کنٹرول کے لئے ایک بیل ہیلی کاپٹرکو فضائی چھڑکاؤ کیلئے تعینات کیا گیاہے۔ ٹڈی کنٹرول میں فضائی چھڑکاؤ کیلئے ہندوستانی فضائیہ بھی ایم آئی-17 ہیلی کاپٹر کااستعمال کرکے تجربہ کررہی ہے۔اس کے نتائج حوصلہ افزا ہیں۔ اس کے علاوہ راجستھان میں باڑمیر،جیسلمیر، بیکانیر، ناگور اور پھلودی میں 15 ڈرون کے ساتھ پانچ کمپنیوں کو جراثیم کش مادوں کے چھڑکاؤ کے ذریعے اونچے پیڑوں اور دشوار گزار علاقوں پر مؤثر طور پر ٹڈی کنٹرول کرنے کیلئے تعینات کیا گیا ہے۔
گجرات ،اترپردیش، مدھیہ پردیش، مہاراشٹر، چھتیس گڑھ، بہار اور ہریانہ میں فصلوں کاکوئی خاص نقصان نہیں ہواہے جبکہ راجستھان کےکچھ ضلعوں میں فصلوں کامعمولی نقصان ہواہے۔
آج  راجستھان کے باڑمیر، جودھپور، بیکانیر، چورو،ناگور، شری گنگانگر اور بھرت پور ضلعوں میں نابالغ گلابی ٹڈیوں اور بالغ پیلی ٹڈیوں کے جھنڈ سرگرم ہیں۔
م ن۔م ع۔ ع ن
U NO: 4143
(Visitor Counter : 120
وزارت خزانہ
5 کروڑ روپئے سے زیادہ کے لین دین والے جی ایس ٹی ٹیکس دہندگان کے لئے نظرِ ثانی شدہ رہنما خطوط کے مطابق یکم اپریل ، 2021 ء سے انوائیسز پر ایچ ایس این کوڈ / سروس اکاؤنٹنگ کوڈ لازمی ہو گا
نئی دلّی ، 31 مارچ / پچھلے مالی سال کے دوران 5 کروڑ روپئے سے زیادہ کا لین دین کرنے والے جی ایس ٹی ٹیکس دہندگان کے لئے یکم اپریل ، 2021 ء سے قابلِ ٹیکس اشیاء اور خدمات کی سپلائی کے لئے جاری کردہ انوائیس پر 6 عددی ایچ ایس این کوڈ یا ایس اے سی  کوڈ دینا لازمی کر دیا گیا ہے ۔ پچھلے مالی سال کے دوران 5 کروڑ روپئے تک کا لین دین کرنے والے ٹیکس دہندگان کے لئے اپنی بی ٹو 2 بی انوائیس پر 4 عددی ایچ ایس این کوڈ لکھنا لازمی ہو گا ۔ اس سے پہلے بالترتیب 4 عددی اور 2 عددی کوڈ لکھنا ضروری تھا ۔ مزید تفصیلات کے لئے 15 اکتوبر ، 2020 ء کے سینٹرل ٹیکس نوٹفکیشن نمبر 78 / 220 سے رجوع کریں ، جو https://www.cbic.gov.in/resources//htdocs-cbec/gst/notfctn-79-central-tax-english-2020.pdf پر دستیاب ہے ۔
اسی مناسبت سے نظر ثانی شدہ احکامات کے مطابق یکم اپریل ، 2021 ء سے جی ایس ٹی ٹیکس دہندگان کو اپنی انوائس پر ایچ ایس این / ایچ اے سی لکھنا ہو گا ۔
اشیاء کے لئے 6 عددی ایچ ایس این کوڈ سب کے لئے یکساں ہے ۔ اس لئے ایچ ایس این کوڈ کسٹم اور جی ایس ٹی پر بھی نافذ ہوتا ہے ۔ اسی مناسبت سے کسٹم محصولات میں دیئے گئے کوڈ جی ایس ٹی مقصد کے لئے بھی استعمال ہوتے ہیں  ۔ کسٹم محصولات میں ایچ ایس کوڈ ہیڈنگ کے طور پر  ، ذیلی ہیڈنگ کے طور پر  اور محصولاتی اشیاء کے لئے  دیا گیا ہے ۔ یہ دستاویزات سی بی آئی سی کی ویب سائٹ پر دستیاب ہیں ۔ کسٹم محصولات کے ایچ ایس این کوڈ کے لئے https://www.cbic.gov.in/htdocs-cbec/customs/cst2021-020221/cst-idx پر رجوع کریں ۔
اشیاء اور خدمات کے لئے جی ایس ٹی کی شرحوں تک رسائی حاصل کرنے کی خاطر https://www.cbic.gov.in/htdocs-cbec/gst/index-english پر رجوع کریں اور اس کے بعد GST Rates Ready Reckoner/Updated NotificationsàGST Rates/Ready reckoner-Updated Notifications/Finder à پر عمل کریں ۔
اس کے علاوہ ، جی ایس ٹی پورٹل پر ایچ ایس این سرچ سہولت بھی دستیاب ہے ۔
مینو فیکچرر اور در آمد کار / بر آمد کار عام طور پر ایچ ایس این کوڈ استعمال کر رہے ہیں ۔ مینو فیکچرر یہ کوڈ جی ایس ٹی نظام سے پہلے بھی استعمال کر تے رہے ہیں ۔ در آمد کار اور بر آمد کار بھی یہ کوڈ در آمد / بر آمد کی دستاویز میں تحریری کرتے ہیں ۔ زیادہ تر تاجر بھی مینو فیکچرر یا درآمدکار سپلائروں کو جاری کی جانےو الی انوائس میں زیادہ تر ایچ ایس این کوڈ تحریر کرتے ہیں ۔ عام طور پر جی ایس ٹی ٹیکس دہندگان کی ایک بڑی تعداد پہلے سے ہی 6 / 8 عددی ایچ ایس / ایس اے سی کوڈ اپنی انوائیسز ، ای وے بلوں پر اور جی ایس ٹی آر – 1 ریٹرن میں رضا کارانہ طور پر استعمال کر رہے ہیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3246
(Visitor Counter : 214
مکانات اور شہری غریبی کے خاتمے کی وزارت
ماحولیاتی توازن کے ساتھ شہری ترقی
مکانات اور شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں بتایا کہ شہری ترقی ریاستی موضوع ہے۔ تاہم، مکانات اور شہری امور کی وزارت اپنے مشن یعنی اٹل مشن فار ریجووینیشن اینڈ اربن ٹرانسفارمیشن  2.0، اسمارٹ سٹیز مشن  ، سوچھ بھارت مشن اربن  2.0، پردھان منتری آواس یوجنا-اربن  اور شہری ٹرانسپورٹ کے تحت اسکیموں کے ذریعے شہری ترقی سے متعلق مسائل کو حل کرنے میں ریاستوں/مرکز کے زیر انتظام علاقوں کی مدد کرتی ہے۔ ۔ ان اسکیموں کے ذریعے اٹھائے گئے مختلف اقدامات پائیدار ترقی کے لیے ماحولیاتی توازن کو بہتر بنانے کے ساتھ شہری بنیادی ڈھانچے کی فراہمی، سبز جگہ کی ترقی، صفائی ستھرائی وغیرہ پر مرکوز ہیں۔
وزارتِ تعلیم
مرکزی بجٹ برائے 2021-22: اسکولی تعلیم اور خواندگی کے محکمےکے لیے خصوصیات
نیشنل ڈیجیٹل تعلیمی ڈھانچہ  قائم کیا جائے گا
نئی دہلی ،10 فروری ، 2021، مرکزی بجٹ 2021-22 نے تعلیم کے لیے ملک ڈیجیٹل ڈھانچے کو مستحکم بنانے پر بڑا زور دیا ہے اور یہ کام ڈیجیٹل فرسٹ مائڈسیٹ کے دائرے میں نیشنل ڈیجیٹل تعلیمی ڈھانچہ  قائم کرکے انجام دیا جائے گا۔ اس پروگرام کے تحت ڈیجیٹل ڈھانچہ نہ صرف پڑھانے اور سیکھنے کی سرگرمیوں کو بڑھاوا دے گا بلکہ تعلیمی منصوبہ بندی، حکمرانی اور مرکز کے زیر انتظام علاقوں کی انتظامیہ سرگرمیوں میں بھی مدد دے گا۔
یہ ڈیجیٹل بنیادی ڈھانچے کے فروغ کے لیے متنوع تعلیمی ایکوسسٹم فراہم کرے گا، ایک متحدہ لیکن ایک ایسا نظام جوتمام ساجھے داروں خاص طور پر ریاستوں اور مرکز کے زیر انتظام علاقوں کی خود مختاری کو یقینی بنائے گا۔
این ڈی ای اے آر کو تعلیم کے لیے ایک ڈیجیٹل بنیادی ڈھانچے کے طور پر دیکھا جارہا ہے۔ این ڈی ای اے آر مرکز اور ریاستوں دونوں کے لیے منصوبہ بندی ،انتظامیہ اور اسکولی تعلیم کوچلانے کے لیے نیز ٹیچروں، طلبا اور اسکولوں کے لیے مددگار ہوگا کہ انھیں ڈیجیٹل تعلیم کا تجربہ مسلسل ملتا رہے۔ این ڈی ای اے آر کے ادارہ جاتی، بنیادی ڈھانچے، حکمرانی کے خاکے ، ٹیکنالوجی اور ڈاٹا سے پوری طلبا اور ٹیچر برادری کو فائدہ پہنچے گا۔
سٹرک ٹرانسپورٹ اور شاہراہوں کی وزارت
آٹوموٹیو اندھن کے طور پر گیسولین میں 12 فیصد اور 15 فیصد ایتھنال کے مرکب استعمال کی سہولت دی گئی ہے
وزارت نےا ٓٹوموٹیو اندھن کے طور پر گیسولین میں 12 فیصد اور 15 فیصد ایتھنال کے مرکب استعمال کی سہولت دینے کے لئے جی ایس آر 439  مورخہ 28.6.2021 کو نوٹی فائی کیا ہے ۔ متعلقہ اسٹیک ہولڈرس سے تبصرہ اور اعتراضات مانگے گئے ہیں ۔ آلودگی کم کرنے اور درآمدات پر انحصار کو کم کرنے کے لئے پیٹرول کے ساتھ 20 فیصد مرکب ایتھنال کے حصول کے لئے ہدف کی تاریخ بڑھا کر 5 سال تک کر دی گئی ہے ۔ اب ہدف کی یہ تاریخ 2025 تک ہو گئی ہے نیتی آیوگ نے ایتھنال مرکب بھارت 25-2020 کے لئے ایک روڑ میپ تیار کیا ہے ۔ حکومت مراعات فراہم کر کے الیکٹریک گاڑیوں اور متبادل ایندھنوں سے چلنے والی گاڑیوں کی حوصلہ افزائی کر رہی ہے۔
سڑک ٹرانسپورٹ و شاہراہوں کے مرکزی وزیر جناب نتن گڑکری نے لوک سبھا میں ایک تحریری جواب میں یہ معلومات فراہم کیں ۔
بجلی کی وزارت
توانائی کے تحفظ سے متعلق قومی سطح کا پینٹنگ مقابلہ
توانائی کے تحفظ کے دن کے موقع پر مرکزی وزیر انعام جیتنے والوں کو ایوارڈ دیں گے
نئی دہلی ،12دسمبر، 9سے14دسمبر 2019 تک منائے جانے والے توانائی کے تحفظ کے ہفتے کے حصے کے طور پر بجلی کی وزارت کے تحت بیورو آف انرجی ایفی شیئنسی  نے 12دسمبر 2019 کو نوئیڈا اورگروگرام میں قومی سطح کا ایک پنٹنگ مقابلے کا اہتمام کیاتھا۔ قومی مقابلے کے شرکاء کا اسکولی سطح اور ریاستی سطح پر کرائے گئے دو راؤنڈسے انتخاب کیاگیا۔ یہ مقابلہ چوتھی اور 9ویں کلاس کے طلبہ کے لئے کرایا گیاتھا تاکہ ان میں توانائی کے تحفظ کی اہمیت کے بارے میں بیداری پیداہو۔ جیتنے والے طلبہ فکس ڈپوزٹ کا ایک اضافی توصیف نامہ بھی حاصل کریں گے اور نقد انعام کے علاوہ ایک لیپ ٹاپ بھی حاصل کریں گے۔
نیشنل پینٹنگ مقابلے میں ملک بھر کے اسکولوں کے84لاکھ سے زیادہ بچوں نے شرکت کی۔ این ٹی پی سی کے اشتراک سے پاورمینجمنٹ انسٹی ٹیوٹ نوئیڈا میں گروپ اے کیلئے اور پاورگرڈ کارپوریشن آف انڈیا کے اشتراک سے گروگرام میں گروپ بی کے لئے2 مختلف مقامات پر آج قومی سطح کا مقابلہ ہوا۔ گروپ اے کے طلبہ کے لئے جو ٹاپکس تھے، ان میں بی اے برائٹ اسپارک، لائٹس آف ٹِل اِٹ اِز ڈارک اور ڈو یور پارٹ، بی اینرجی اسمارٹ تھا، جبکہ گروپ بی کے طلبہ کے لئے، جو ٹاپکس تھے، وہ اینرجی ایفیشئنسی، ایپلس فار ایکوبلڈنگ اور بی پلائٹ ٹَرن آف دی لائٹ تھے۔
بجلی اور نئی و قابل تجدید توانائی کے مرکزی وزیر مملکت اورہنرمندی کے فروغ اور صنعت کاری کے وزیر مملکت جناب آر کے سنگھ کی جانب سے 14دسمبر 2019 کو یعنی توانائی کے تحفظ کے قومی دن پر انعام جیتنے والوں کو ایوارڈ دیئے جائیں گے۔
وزارت دفاع
دفاعی حصولیابی کونسل کی میٹنگ کا اہتمام
نئی دہلی۔25 ستمبر، وزیر دفاع نے گذشتہ روز دفاعی حصولیابی کونسل  کی صدارت کی۔
دفاعی حصولیابیوں میں صرف ہونے والے وقت میں تخفیف کی کوششوں کو آگے بڑھاتے ہوئے نیز دفاعی حصولیابیوں سے متعلق ضوابط کو منظم کرنے کی غرض سے، ڈی اے سی نے، ڈی پی پی -16 میں، متعدد ترامیم پر تبادلہ خیالات کرکے، ان میں ترمیم کرنےپر اتفاق کیا۔اس کے ساتھ ہی ساتھ، دفاعی حصولیابی سے متعلق امور کو بھی زیر غور لایا گیا۔ اہم تبدیلیوں میں منجملہ دیگر امور کے، گذشتہ ٹھیکوں میں فائنل ڈلیوری کی تاریخ اور وارنٹی کی تکمیل کے سلسلے میں پانچ برس کی مدت سے زیادہ کی گنجائش کا خاتمہ کرنے کا احکام بھی شامل ہے۔ منسوخی آرڈر کی تجاویز کی توسیع اس انداز سے کی گئی ہے کہ دیگر خدمات مثلاً مرکزی مسلح پولیس دستوں اور سرحدی سڑک ادارے  کی حصولیابیوں کو بھی اس کے تحت لایا جاسکے۔ ترامیم میں سروس ہیڈکوارٹرز میں ٹرائل رپورٹ موصول ہونے کے فوراً بعد، متعلقہ سازو سامان کی لاگت کے سلسلے میں بینچ مارکنگ کا عمل شروع کرنے کی اجازت کو شامل کرنا، جب متبادل کلاز کے ساتھ حصولیابی کی جارہی ہو، اس صورت میں ایکسچنج ریٹ کے فرق سے متعلق تجاویز کو قانونی شکل دینا، تازہ کاری اور مرمت وغیرہ سے متعلق امور میں ایل ڈی کلاز کا اطلاق اور اس سلسلے میں واضح اور رہنما خطوط کی شمولیت ، کسی بھی متعلقہ قانون یا قانونی ترمیم ، جو جدید ترین نوعیت کی ہو، اس کا خودکار طور پر اطلاق، قواعد و ضوابط کا اطلاق لازمی قرار دینا وغیرہ شامل ہیں۔ ڈی اے سی نے لازمی کسوٹیوں کے تحت زمرہ بی کے سلسلے میں بینک کی ضمانت کی شرط کو بھی منسوخ کئے جانے کو اپنی منظوری دے دی ہے۔یہ منظوری اس شکل میں دی گئی ہے، جب فیلڈ ٹرائل کے دوران ٹرائل سے متعلق تجزیہ پیش نظر رکھا گیا ہو۔ اس امر کی بھی ہدایات جاری کی گئی ہیں کہ دفاعی اہم حصولیابیوں کے معاملے میں آر ایف پی کے سلسلے میں خودمختار نگرانوں  کے نام بھی شامل کئے جائیں۔
مذکورہ اقدامات ضابطہ جاتی تاخیر کو ختم کریں گے اور حصولیابی میں صرف ہونے والے وقت میں تخفیف کے ساتھ متعلقہ سگرمیوں کومہمیز کریں اور اندرون ملک سازو سامان کی تیاری کو ترجیح دینے کے عمل کو بھی تقویت پہنچائیں گے۔
ڈی اے سی نے ‘خریدو اور بناؤ ’ زمرے کے تحت، بری فوج کے ٹی-72 دبابوں کے سلسلے میں، ایک ہزار بی ایچ پی قوت والے ایک ہزار انجنوں کی حصولیابی کی تجویز کو بھی اپنی منظوری دے دی ہے اور اس کے ساتھ ہی ساتھ 2300 کروڑ روپے کی مجموعی لاگت کو بھی منظوری دی ہے۔ ٹیکنالوجی کی منتقلی کے بعد ان میں سے بیشتر انجن آرڈنینس فیکٹریز بورڈ  کے ذریعے مینو فیکچر کئے جائیں گے۔ مذکورہ انجن ٹی-72 دبابوں کی نقل و حمل کی صلاحیت میں اضافہ کریں گے ، انہیں چست اور درست بنائیں گے اور ان کی رفتار بھی بڑھائیں گے اور اس لحاظ سے یہ ٹینک میدان جنگ میں بہتر اور مؤثر کارکردگی کامظاہرہ کرسکیں گے۔
وزیراعظم کا دفتر
وزیر اعظم نے سکم میں برفانی تودہ گرنے سے ہونے والی اموات پر تعزیت کا اظہار کیا
وزیر اعظم جناب نریندر مودی نے سکم میں برفانی تودہ گرنے کے واقعہ میں ہونے والے جانی نقصان پر دکھ کا اظہار کیا ہے۔
وزیر اعظم آفس نے ٹویٹ کیا:
"سکم میں برفانی تودہ گرنے سے رنجیدہ ہوں۔ ان لوگوں سے تعزیت جو اپنے پیاروں کو کھو چکے ہیں۔ مجھے امید ہے کہ زخمی جلد صحت یاب ہو جائیں گے۔ راحت کارروائیاں جاری ہیں اور متاثرہ افراد کو ہر ممکن مدد فراہم کی جا رہی ہے: وزیر اعظم"
ریلوے کی وزارت
بھارتی ریلوےنے 20 دنوں میں شرمک اسپیشل ٹرینوں کے ذریعہ 23.5 لاکھ سے زیادہ مسافروں کو ان کی آبائی ریاستوں تک پہنچایا
بھارتی ریلوے نے 20 مئی 2020  ملک بھر میں 1773 شرمک اسپیشل ٹرینیں چلائیں
ایک دن میں کل 205 شرمک اسپیشل ٹرینیں چلائی گئیں جو اب تک کی سب سے زیادہ تعداد ہے، ٹرینوں کو 2.5 لاکھ سے زیادہ مسافروں کے ساتھ چلایا گیا
نئی دہلی،20مئی 2020/ مختلف مقامات پر پھنسے تارکین وطن مزدوروں، تیرتھ یاتریوں ، سیاحوں ، طلبااور دیگر لوگوں کی اسپیشل ٹرینوں سے آمدورفت کے سلسلہ میں وزارت داخلہ کی ہدایت کے بعد ، بھارتی ریلوے نے یکم مئی 2020 سے شرمک اسپیشل ٹرینیں چلانے کا فیصلہ کیا ہے۔
20 مئی2020 تک  ملک بھر کے مختلف ریاستوں سے کل 1773 شرمک اسپیشل ٹرینیں چلائی گئی ہیں، ان شرمک ٹرینوں سے اب تک 23.5 لاک سے زیادہ مسافر اپنی آبائی ریاستوں میں پہنچ چکے ہیں۔
کل یعنی 19 مئی 2020 کو ملک بھر کی مختلف ریاستوں سے ریکارڈ تعداد میں کل 205 شرمک اسپیشل ٹرینیں چلائی گئیں جن میں 2.5 لاکھ سے زیادہ مسافروں نے سفر کیا۔
ان 1773 ٹرینوں کو آندھراپردیش ، بہار، مرکز کے زیر انتظام علاقے چندی گڑھ، دہلی ، گووا، گجرات ، ہریانہ، جموں اور کشمیر ، جھارکھنڈ ، کرناٹک، تمل ناڈو، تلنگانہ ، تریپورہ ، اترپردیش ، کیرل، مدھیہ پردیش ، مہاراشٹر ، مرکز کے زیر انتظام پڈوچیری ، پنجاب، راجستھان ، اڈیشہ، اتراکھنڈ، مغربی بنگال اور مختلف دیگر ریاستوں سے چلایا گیا۔
اس کے علاوہ ان شرمک اسپیشل ٹرینوں نے مختلف ریاستوں جیسے آندھراپردیش، آسام ، بہار ، چھتیس گڑھ، گجرات ، ہماچل پردیش، جموں اور کشمیر ، جھارکھنڈ، کرناٹک، کیرل ، مدھیہ پردیش، مہاراشٹر، منی پور، میزروم، ناگالینڈ، اڈیشہ ، راجستھان ، تمل ناڈو ، تلنگانہ، تریپورہ، اترپردیش ، اتراکھنڈ، مغربی بنگال میں اپنا سفر ختم کیا۔
ٹرین میں چڑھنے سے پہلے مسافرو ں کی اچھی طرح سے اسکریننگ کی جاتی ہے۔ سفر کے دوران مسافروں کو مفت کھانا اورپانی دیا جاتا ہے۔
وزیراعظم کا دفتر
وزیراعظم نے ویٹ لفٹر میرا بائی چانو کو، دولت مشترکہ کھیل 2022 میں طلائی تمغہ جیتنے پر مبارکباد پیش کی ہے
وزیراعظم جناب نریندر مودی نے ویٹ لفٹر میرابائی چانو کو، برمنگھم میں جاری دولت مشترکہ کھیل 2022 میں طلائی تمغہ جیتنے پر مبارکباد پیش کی ہے۔
ایک ٹوئیٹ وزیراعظم نے کہا:
’’غیرمعمولی صلاحیتوں کی حامل@میرابائی چانو نے ایک بار پھر بھارت کا نام فخر سے بلند کیا! ہر ایک بھارتی، برمنگھم میں ان کے سونے کا تمغہ جیتنے اور دولت مشترکہ کھیلوں میں نیا ریکارڈ قائم کرنے پر مسرت کا احساس کررہا ہے۔ ان کی اس کامیابی نے بہت سے بھارتیوں کو متاثر کیا ہے ، خاص طور پر نئے ابھرتے ہوئے ایتھلیٹوں کو ۔‘‘
نیتی آیوگ
نیتی آیوگ اور پیرامل فاؤنڈیشن نے 112 خواہش مند اضلاع میں سرکشت ہم سرکشت تم ابھیان کا آغاز کیا
اس مہم کے ذریعہ 20 لاکھ شہریوں کو کووڈ ہوم کیئر سپورٹ فراہم کرائی جائے گی
نئی دہلی، 8 جون 2021، نیتی آیوگ اور پیرامل فاؤنڈیشن نے آج 112 خواہش مند اضلاع میں سرکشت ہم سرکشت تم ابھیان کا آغاز کیا جس کا مقصد بغیر علامت والے یا ہلکی علامت والے کووڈ۔ 19 مریضوں کو ہوم کیئر سپورٹ فراہم کرانے میں ضلع انتظامیہ کی مدد کرنا ہے۔
یہ ابھیان خواہش مند اضلاع کے تعاون سے کی جانے والی ایک خصوصی پہل کا حصہ ہے، جس میں خواہش مند اضلاع پروگرام کے کلیدی فوکس کے شعبوں میں ابھرتے ہوئے مسائل کو حل کرنے کے لئے مقامی لیڈر ، سول سوسائٹی اور رضاکار ضلع انتظامیہ کے ساتھ مل کر کام کریں گے۔
شرکشت ہم سرکشت تم ابھیان کی قیادت ضلع مجسٹریٹوں کے ذریعہ 1000 سے زیادہ مقامی این جی اوز کی شراکت داری میں کی جائے جو کہ فون کال سن کر یا فون کرکے مریضوں سے رابطہ کرنے کے لئے ایک لاکھ سے زیادہ رضاکاروں کی فہرست تیار کریں گے اور انہیں تربیت دیں گے۔ پیرامل فاؤنڈیشن این جی اوز اور رضاکاروں کی تربیت میں مدد کرنے کے لئے ضلع مجسٹریٹوں کے ساتھ کام کرے گا۔
مہم کا آغاز کرتے ہوئے نیتی آیوگ کے سی ای او امیتابھ کانت نے کہا ’’ سرکشت ہم سرکشت تم ابھیان ایک اہم پہل ہے جو فوری ضرورتوں کے لئے کارروائی کرتی ہے اور کووڈ 19 کے باقی رہ جانے والے اثر کو دور کرنے کے لئے خواہش مند اضلاع میں بھارت کے غریب ترین لوگوں کو طویل مدتی مدد فراہم کرائے گی۔‘‘
توقع ہے کہ یہ مہم گھروں پر کووڈ کے تقریباً 70 فیصد معاملوں کے بندوبست کے لئے ضلع کو تیار کرنے میں کلیدی رول ادا کرے گی، جس سے صحت کے نظام پر دباؤ کم ہوگا اور لوگوں کے درمیان خوف بھی ہوگا۔ اس مہم کے ذریعہ ان اضلاع کو سپلائی کئے گئے آکسیجن کنسنٹریٹرز کے صحیح استعمال کے بارے میں شہریوں کی صلاحیت سازی کا کام بھی کیا جائے گا۔
این جی اوز صحت اور خاندانی بہبود کی وزارت کے رہنما خطوط کی بنیاد پر متاثرہ افراد کو ہوم کیئر سپورٹ فراہم کرانے کے لئے مقامی رضا کاروں کو تحریک دیں گے۔ کووڈ پروٹوکول پر عمل کرنے کے لئے کیئر ٹیکر کو تربیت دیتے ہوئے رضا کاروں کو 20 متاثرہ خاندانوں کی مدد کرنے کی تربیت دی جائے گی جو کہ نفسیاتی، سماجی مدد فراہم کرائیں گے اور مریضوں کے بارے میں تازی ترین معلومات سے انتظامیہ کو وقت پر واقف کرائیں گے۔
پیرامل گروپ کے چیئرمین اجے پیرا مل نے کہا ’’پیرا مل فاؤنڈیشن کے سیوا کرنے کے اصول کی طابقت کرتے ہوئے ہمارا مقصد 112 خواہش مند اضلاع میں ہر ایک متاثرہ فرد تک پہنچنے کا ہے۔ ہم تمام متعلقین۔ حکومت، این جی اوز، معاشرے اور دیگر سے اپیل کرتے ہیں کہ وہ ہمارے ساتھ آئیں اور خواہش مند اضلاع کے تعاون سے کی جانے والی اس پہل میں خدمت انجام دیں‘‘ ۔
۔۔۔۔۔۔۔۔۔۔۔
ش ح۔ا گ۔ن ا۔
U-5233
(Visitor Counter : 169